天荟

天荟（），来勒中華人民共和國上海市闵行区莘庄镇地铁莘庄站上头，是包括写字楼、商场、酒店、住宅个上盖综合体，由新鸿基地产、上海城开(集团)有限公司、闵行城投咾啥一道投资组建个上海莘天置业有限公司負責开发。2014年6月26号开工。

天荟项目会得分成三期进行。一期是住宅、二期是商业办公搭酒店项目；“大三期”是综合项目，包括对地铁、铁路莘庄站北广场交通设施搭仔其他基础设施个建设改造工程。一期住宅项目来勒2022年建成交付，二期T18塔楼来勒2023年初封顶，商办部分计划勒2024年完工。三期主体涉铁路工程来勒2022年11月份开工，预计工期3年半：枢纽部分会得来勒2025年运行通车，2028年会得全部造好交付运营。

布局
天荟项目好拆成东西两部分：西面是零售、商住、酒店项目、交通枢纽搭仔多种公共设施，来勒南广场有三栋商务总面积5万平方米个办公楼搭仔1栋面积2万平方米个酒店；东面是商品房，叫悦麓，包括4幢40层高个住房、3幢12层高个楼房搭仔5座6层高个豪宅。天荟还打破莘庄站南北交通畀铁路隔开个局面，来勒项目个三楼设有拿南北广场连起来个空中平台（设计方叫伊公民广场）。

参考资料

外部链接

Category:闵行区建筑物